
Qui librorum interpretationem suscipit non 
vulgarem , et superficiariam , sed interio- 
rem ) et solidam interpretandae materiae 
cognitionem habere debet : et cum Hippo- 
cratis libri nil aliud sint , quam purus pra- 
xeos succus - ; interpretatio quoque illis ac» 
commodata , et opportuna non aliunde cer- 
tius peti debet, quam ex ipsa Praxeos exer- 
citatione . 

Bagiivi de praepostera librorum interpretationi 
Cap. Viti . pag. 60. 

TEXTUS HIPPOCRA TIS 

IX COAC. PRaENOTION. 

INTERPRETE FOESIO 

Si venae temporum in febribus pulsent , et facies 
bene b abita fuerit absque praecordiorum mol- 
litie longum fore morbum sperare oportet : qui 
nec nisi liberali sanguinis e naribus profusione , 
aut singultu , et convulsione , aut coxendi- 
cum dolore desinet . 


Jn Hippocratis sententiis hinc illinc excer- 
ptis accurate interpretandis , illud prae primis 
ante oculos habere oportet , perarduum saepe, 
et saepius etiam impossibile propemodum es- 
se rectam harum sententiarum tradere inter- 
pretationem , nisi generalia principia et fun- 
damenta ipsius doctrinae probe cognita fue- 
rint , atque perspecta . Sic enim solummodo 
quidquid obscurum , et paradoxum in hisce 
sententiis primo intuitu apparet , omnibus ri- 
te collatis , sponte } facileque illustratur . Qro 
praemisso , propositi Textus interpretationem 
aggredior . 

Morbi omnes cujuscumque indolis et natu- 
rae ipsi sint , juxta Hippocraticae doctrinae 

principia quae rationi , et experientiae adeo 
consona suiit , ut ea quisque facile valeat in- 
te ljigpre, $el ia salutem , vel in jnorteqi , vel 
in alium morbum necessario desinunt . Hac 
posita veritate non hominum commentis, quae 
delet dies innixa , sed rationi non minus, 
uti jam diximus , quam quotidianae obser- 
vationi , haud difficile quidem erit verum hu- 
jusce Hippocratis sententiae significatum in- 
venire .Febres etenim, quae sine praecordio- 
rum mollitie (i) temporum arterias exhibent 
pulsantes , aegrotique faciem bene coloratam, 
inflammatoria labe sanguinis massam esse cor- 
reptam satis luculenter demonstrant . Haec 
igitur sanguinis , aliorumque humorum phlo- 
gosis quousque intra circulationis limites se 
coercens , viscus aliquod non aggreditur , 
tunc in aegri salutem desinere non solet mor- 
bus , nisi liberali sanguinis e naribus profusio- 
ne : Si vero in abdominalium viscerum , et 
t praesertim in hepatis substantiam irruperit , 
et ex hepate subjecto ventriculo comipunice- 

<i) Sciendum venarum nomine arterias appellari 
ab Hippocrate > qui maxima et universali medicae pos- 
teritati* admiratione , earum pulsus rarissime , vel 
nunquam explorabat . In casu . de quo agitur > adeo 
Vehemens supponi debet temporalium arteriarum pul- 
tatio , ut ocuns fere observaretur : hinc recte Dure- 
tu? interpretatur micantes . Facies praeterea bene co- 
lorata . hypocdndria tensa , seu non mollia , haemorra- 
giae narium expectatio : uno verbo morbus , quem 
longum fore >peran oportet , ejas vehementiam tatis 
aperte demonstrant . 

tur , tunc singultus j et convulsiones praesto 
sunt , et mors prae foribus adest . Quod si 
autem per tnetastasim in coxis, illabatur ; tuftc 
ischias , vel coxendicum dolor exoritur . In 
primo casu bene se habet res ; Febrilis nam- 
que materies a naturae viribus concoquitur , 
eliminatur , et natura morbum omnino supe- 
rat : In secundo haec cum aegrotantis exitio 
superatur a morbo : in tertio tandem , quam- 
vis victrix natura sit , attamen adeo debilis 
remanet , ut incompleta dici possit ipsius vi- 
ctoria 

En igitur, omni obscuritate remota, verus, 
et genuipus istius sententiae sensus ; At mirum 
sane mihi videtur hanc facilem , naturalemqne 
interpretationem ab aliis Interpretibus omis- 
sam prorsus esse : ita ut (2) nonnulli obscurita- 
tis hanc sententiam accusent immerito ; alii- 
que vero (5) > quos inter Cl. Duretus , et Mer* 

(a) Faesius sic loquitur pag. 13J. sec. a. Obscura est 
haec sententia > sed apertioribus verbis scripta lib.z. epid. 
et abunde a nobis explicata in hujusce libri commenta' 
tiis : ubi ne verbum quidem de eo quod quaeritur . 

Hollerius pag. 331. in suis Coae, commentariis ait. 

Si vero singultus et convulsio superveniunt prae co- 
pia quidem esse possunt , sed inter litiria non ponuntur 
mala malis addita . 

(3) Ludoviei Dureti pag. 70. in Coae. Hip. Quibm 
in febribus temporum venae micant , unaque facies succi 
plena , atqne decora , nec hypocondrium molle e,t : diu- 
turnum . Nec vero illae quiescunt nisi prorupto libera - 
liter e naribus sanguine , aut convulsione aut, coxendicum 
dolore . 

Mercurialis pag- 47 S. de Coae, praesag.sic text. vertit , 

curialis in propriis Coacarum praenotionum 
versionibus hujus sententiae sensum immutare 
conentur . Singultum etenim , ' efcitiale illud 
symptoma , silentio praetereunt , nec in ipso- 
met quidem Textu illum audent nominare ; 
quod procul dubio demonstrat eos pro certo 
habere singultum acutis febribus superve- 
nientem earum solutionem indicare nullimode 
posse . 

Omnis vero apparens obscuritas in hac sen- 
tentia ex eo repetenda, quia interpretres fere 
omnes , nescio qua ratione suffulti , opinantur 
Hippocratem sic loquendo Medicos docere 
voluisse febres hasce in aegrorum salutem 
semper abituras , vel cum liberali sanguinis 
e naribus profusione , vel cum singultu , et 
convulsionibus , scilicet aequali in utroque ca- 
su felicitate , quod absurdum omnino est , et 
ab omni explicatione alienum . Singultus ete- 
nim et convulsiones in genere semper malum 
indicant irf febribus acutis , ut Hippocrates 
ipsemet , et praestantiores omnes Medicinae 
Scriptores ad nauseam usque repetunt . Signum 

^ 'uibus praecordia non mollia, facies sana, non li- 
berantur citra multi sanguinis e naribus /taxum , aut 
convulsionem , aut coxendicum dolorem . 

Horum C1 Interpretum de singultu silentium meri- 
diana luce clarius demonstrat eos non ignorare ab- 
surdum prorsus esse tx hoc adeo lethali simptoma- 
te praenunciare in acutis febribus salutem : laque as- 
serere e6s ferme pudebat , proindeque apcr.ioribus 
verbis harum febrium quiescendam indicant , singult* 
interea praetermisso . 

namque hoc in febribus hisce numquam salutem 
praenunciat , perpetuo malum ; et licet cum fu- 
gax sit, haud valde timendum, attamen et in hoc 
casu nil boni ex eo sperare licet , ut infra de- 
monstrabimus . Juxta igitur signorum diffe- 
rentiam, de qua Hippocrates loquitur in textu, 
-diversi hujus morbi exitus sunt expectandi: sci- 
i licet a liberali sanguinis e naribus profusione , 
salus ; a singultu , et convulsionibus malum , et 
mors : a coxendicum dolore , alius morbus . 

Itaque si Foesii versio pro vera , et genuina 
habenda fuerit; unica verisimilis hujus sen- 
tentiae explanatio ca est , quae superius jam 
tradita fuit , quaeque non solum rationi , et 
experientiae respondet , sed etiam generali- 
bus ipsius Hippocratis praeceptis solidissime 
innititur . Re quidem vera quoad primum 
exitum spectat , salutis scilicet , quam liberalis 
sanguinis e naribus profusio indicare solet, 
sic ipse loquitur in Epidem : Primo . Largae 
sanguinis e naribus profusiones aegros liberant . 
In secundo =5 . Quibus sanguis rite , et largi - 
ter per nares erupit , servabantur ; et cum boc si- 
gno neminem novi mortuum . Sic etiam in Coa- 
cis praenot: 7. 9. 14. die sanguis e naribus 
erumpens febres solvit , 

At si larga narium hemorragia in febribus 
hisce juvat : singultus , et convulsiones syrn* 
ptomata mali ominis semper sunt , semperque 
pertimescenda ; si salus ex illa ; lethum ex 
hisce in acutis febribus expectandum . Sic 
•nim ait Hippocrates ia Coacis; Si quis la - 

boriosa febri singultiat, atque obstupescat , pes- 
simo morbo laborat . Hoc enim symptoma in 
febribus acutis abdominis viscera inflammata 
ut plurimum ostendit cum aegratantis periculo : 
Unde in aphor. habetur: In hepatis in flammati oh c 
singultus , malum . Omnes vero quotquot sunt 
celebratissimi Medicae Artis scriptores singul- 
tum in acutis febribus damnant , et ex eo 
nil boni sperare monent . Sic enim Prosperus 
Alpinus in aureo ipsius opere de presagicnda 
vita , et morte aegrotantium . Cap. 9. lib. 3. 
Singultus in febribus quemadmodum et convul- 
siones perpetuo timendi sunt , omniumque maxi- 
me febribus supervenientes . Carolus Valesius 
Romani Archigimnasii quondam Professor, his- 
que aetatis nostrae in Hippocratis praesagiis 
illustrandis haud sane inferior de singultu sic 
loquitur . Cacterum singultus in malignis , et 
ardentibus febribus fert adeo triste praesagium , 
ut nemo valetudini restituatur, in quo singul- 
tus fuerit animadversus . Vallesius in comment. 
sec. 2. lib. 3. Epidemiorum de singultu verba 
faciens sic ait : Signum adeo lethale cum exte- 
nuatis jam , aut ar dente febre , maligna que af- 
fictis supervenit , ut nunquam ex boc signo de- 
ceptum meminerim , quoties ex eo morituros esse 
praedixerim . Licet vero Convulsiones in ge- 
nere ab Hippocrate damnentur in febribus , 

attamen (4) quandoque ex illis aliquid sperare 

• 

(4^ Nullum sane est in Hippocratis libris verum > 
generale > et magni ponderis praeceptum quocbsemel 
scriptum fuerit , sed pluries , pluriesque repetitum , 

monet : ast e singultu quomodocumque febri, 
buS superveniente nunquam sperandum , per- 
petuo pertimescendum : neque hic confunden- 
dus cum aliis convulsionibus ; hae namqup 
musculos aggrediuntur ; ille vero nobilissi* 
mum stomachi viscus . 

Inter tot igitur aequivoca acutarum febriiyn 
signa j quae nunc salutem , nunc mortem por- 
• • tendunt : quae modo- critica (5) esse possunt , 

* modo lethalia , singultus mala semper signifi- 

cat , et stultorum medicorum est sperare ex il- 
lo salutem . Pejori autem in discrimine aegrum 
versari unusquisque facile intelligit , si una 
cum singultu convulsiones etiam copulentur . 

Quoaa vero tertium exitum pertinet , ipse- 
met Hippocrates docet hujusmodi morbos sae- 
pe saepius ad coxas converti posse , et febri 
sublata, diuturnos dolores progignere * Ita 

Sic convulsione» fcbribni superveniente» malum in- 
dicare iterum iterumque docet ; at quandoque febre» 
a convulsionibus solvi > ipstmer aliqnando monet . 
Verum nec ratio , nec experientia , nec Hippocrate» 
acutas f' bres a superveniente singultu dissipari do- 
cent : passim e contra ab utrisque docetur valde per- 
timescendum esse in hisce febribus > tali supervenien- 
te symptomate , quod semper tum medicorum > cum 
aegrotantium horrore solet apparere : quoties vtro 
^ fugax > nil boni sperandum est , si haud valde in hoc 

casu erit ex eo pertimescendum . 

<S> Inter critica morborum signa , quae licet me- 
tum incutere valeant Medicis , salutem aegrotantibus 
paaenunciant > nec Hippociates > nec Medentes alii , 
qui de hisce funditus pertractarunt > singultum re-, 
censent , 

enim ipse loquitur in Coacis . Dolor quojas 
renuam > et coxendicum febres solvit • Sic etiam 
.in lib. , cui titulus de ratione victus in morbis 
acutis =3 Si sine critica evacuatione febris solva- 
tur , aut aegritudo revertitur , Aut crus , aut 
coxa dolebit . Haec vero metastases tunc lo- 
cum habere solet) cum febrilis materies^ licet 
lente a natura cocta, attamen ob suarum virium 
deficientiam extra corpus eliminari nequit. 

Hujusce igitur Hippocratis sententiae hisce 
eisdem verbis enuntiatae haec est sane om- 
nium verisimiflima explanatio ; hon ab irrito 
lascivientis fantasiae conamine desumpta , non 
a servili pecudum more alienos errores vene- 
randi , sed a funditus perspecta (6) generali 
morborum natura , atque a generalibus expe- 
rientiae , rationis , atque ipsiusmet Hippocrati- 
cae doctrinae principiis , quae adeo firma sunt, 
atque inconcussa , ut si quid eorum , ait elegan- 
tissimus Celsus, (7) vix millesimo in corpore ali- 
quem decipiat , id fidem non habet , cum per in- 
numerabiles homines respondeat . 

( e ) Absque Carneadis ingenio in arte adeo conje- 
cturali , et versatili , ur medicina est , nisi genera- 
lia principia , et fundamenta rationi , atque experien- 
tiae consona mordicus teneantur > pro et contra de 
quolibet disputare baud difficile erit ; Exceptiones 
etenim non iufrequenter observantur ; anomaliae sat- 
pae saepius occurrunt; at medicorum est extraordi- 
narios casus haud tanti facere • ut ordinarios negli- 
gant Aliter Professores et ars ipsamet perpetuo flu- 
ctuantes > atque ancipires sil veri statuere poterunt . 

(7) JLib. II. caj>. a. 

